**balatonvilágos Község Önkormányzata**

**Alpolgármester**

8171 BALATONVILÁGOS, CSÓK ISTVÁN SÉTÁNY 38. TELEFON +36 88 480845 FAX: +36 88 480845

Az előterjesztés törvényességi

szempontból megfelelő.

Siófok, 2017. november

**Kónyáné dr. Zsarnovszky Judit**

 jegyző

**E L Ő T E R J E S Z T É S**

**Balatonvilágos Község Önkormányzat Képviselő-testületének**

**2017. november 20-ai ülésére**

**Tárgy:** Jutalom megállapítása Polgármester úr részére

**Előterjesztő:** Kovács Béla alpolgármester

**Előkészítette:** Siófoki Közös Önkormányzati Hivatal Balatonvilágosi Kirendeltsége

**Tisztelt Képviselő-testület!**

Polgármester úr részére tíz esztendő „kihagyással” a tavalyi évben került sor először újra jutalom megállapítására. A képviselő-testületünk évek óta „hagyományosan” meghatározza a költségvetés készítésekor az önkormányzat éves időszakban dolgozó alkalmazottainak a jutalom-keretet, mintegy XIII. havi juttatásként – ezzel is kompenzálva a központi döntések elmaradásából adódó, alacsony jövedelmeket.

Amint azt tavaly is kifejtettem, a 2014. évtől hatályos polgármesteri illetmény- illetve tiszteletdíj megállapításra vonatkozó szabályok éves szinten mintegy 1,5 millió Ft-tal hozták hátrányosabb helyzetbe a hasonló települési polgármestereket, Polgármester úr havi tiszteletdíja így több, mint két éven keresztül 149.575 Ft volt, ami az idei évtől módosult ugyan bruttó 199.500,- Ft összegre, tehát mindössze bruttó 50.000,- Ft-tal. Ez az összeg még mindig kevesebb a 2010. évben megállapított 251 ezer Ft tiszteletdíj összegénél.

Továbbra is igaz, hogy bár tiszteletdíjas polgármester lévén részmunkaidőben is elláthatná e feladatot, az általa 2014. októberben meg is határozott „hétfő és szerda” menetrend szerint, közel heti öt napot tölt a hivatalban, távolmaradása esetén is elérhető, „csak” beugrik minden ügy elintézése, az aktuális problémák kezelése, a szükséges aláírások érdekében. A testületi üléseink száma, a tárgyalt napirendek mennyisége, a rendkívüli ülések szükségessége is mutatja, tiszteletdíjaként is teljes embert kíván a feladat. Az idei évben is számos tárgyaláson, egyeztetésen, közgyűlésen osztoztunk, voltak napok, mikor ketten három irányba kellett volna induljunk.

A strandfejlesztés pályázatának sikeréhez az év eleji helyszíni egyeztetésektől kezdve a megvalósításon át a nyári üzemeltetésig jelentős mértékben volt szükség a plusz munkájára. A pályázat eredményeként több, mint 22 millió Ft folyt be az Önkormányzat számlájára, melyből jelentős fejlesztést hajthattunk végre.

A testület döntései, egyeztetéseink alapján több témában is igyekezett hatást gyakorolni az érintettekre úgy az állami tulajdonú területek megszerzése, mint például a vasút-fejlesztés hozadékai, csapadékvíz elvezetés,

 A Kttv. rendezi a polgármesterek juttatásaival kapcsolatos szabályokat, melynek 225/H §-a szerint: „*225/H. § (1) A képviselő-testület határozatával jutalmat állapíthat meg a polgármesternek meghatározott időszakban végzett munkája értékelése alapján. A jutalom évi mértéke nem haladhatja meg a polgármestert megillető illetmény vagy tiszteletdíj hathavi összegét*.”

**Kérem a Tisztelt Képviselő-testületet, állapítson meg Fekete Barnabás Polgármester úr számára két havi tiszteletdíjának megfelelő jutalmat, kerekítve mindösszesen bruttó 400 ezer Ft összegben, egyben a szükséges előirányzatot a költségvetésben biztosítsa.**

**Határozati javaslat:**

Balatonvilágos Község Önkormányzat Képviselő-testülete Fekete Barnabás Polgármester részére két havi tiszteletdíjának megfelelő, mindösszesen 400.000,- Ft összegben jutalmat állapít meg az Önkormányzat eredményes működése, gazdálkodása, feladatainak ellátása, a sikeres pályázatokkal kapcsolatos tevékenysége elismeréseként. A döntéshez szükséges előirányzatot a 011130 Önkormányzatok és önkormányzati hivatalok jogalkotó és általános igazgatási tevékenysége kormányzati funkción a működési tartalék terhére biztosítja. Felkéri a Jegyzőt, hogy a jutalom kifizetéséről gondoskodjon.

Felelős: Kónyáné dr. Zsarnovszky Judit

Határidő: 2017. november 30.

Kérem a fenti határozati javaslat megvitatását, javaslatom elfogadását.

Tisztelettel

Balatonvilágos, 2017. november 16.

 Kovács Béla

 alpolgármester